
ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ
	Λευκάδα, 04/08/2026


ΔΕΛΤΙΟ ΤΥΠΟΥ          

Τρεις διαδοχικές σημαντικές συμβάσεις που αφορούν την αναβάθμιση υποδομών και τη βελτίωση της καθημερινότητας των δημοτών – πολιτών, αλλά και των επισκεπτών της Λευκάδας υπέγραψε την Δευτέρα 03/08/2026, ο Δήμαρχος Λευκάδας, Δρ. Ξενοφών Βεργίνης. 

Πρόκειται, για τα έργα : «Αντικατάσταση αγωγών ύδρευσης Δήμου Λευκάδας» προϋπολογισμού 74.400.00 με το ΦΠΑ, ανάδοχος ο κ. Δημήτριος Σούνδιας, το έργο «Επέκταση δικτύου αποχέτευσης στη Δημοτική Κοινότητα Ελλομένου» προϋπολογισμού 59.300.00 με το ΦΠΑ, ανάδοχος ο κ. Νικόλαος Χαμοσφακίδης και το έργο «Αποκατάσταση και συντήρηση κατασκευών στο Πόρτο Κατσίκι» προϋπολογισμού 73.980.02 με το ΦΠΑ, ανάδοχος ο κ. Γεώργιος Χόρτης, αντίστοιχα.   

Τα ανωτέρω τρία έργα εντάσσονται στον συνολικό σχεδιασμό της Δημοτικής Αρχής για τη βελτίωση των δημοτικών υποδομών και την αναβάθμιση της ζωής και της καθημερινότητας των δημοτών – πολιτών, αλλά και των επισκεπτών της Λευκάδας. 

Ο Δήμαρχος Λευκάδας, κ. Ξενοφών Βεργίνης, δήλωσε : «Η Δημοτική Αρχή προγραμματίζει και υλοποιεί μια σειρά έργων σε όλο το νησί, με βάση την αρχή ότι κάθε ευρώ που ξοδεύεται πρέπει να πιάνει τόπο, να λύνει προβλήματα, να βελτιώνει την ποιότητα της ζωής των κατοίκων και να προσδίδει πρόσθετη αξία στη Λευκάδα και τα νησιά της. Συνεχίζουμε να αξιοποιούμε κάθε διαθέσιμο χρηματοδοτικό εργαλείο και προχωρούμε σε έργα, που αφήνουν ουσιαστικό αποτύπωμα στην καθημερινότητα των πολιτών και στο μέλλον του Δήμου Λευκάδας».   

                                          Από το Δήμο Λευκάδας                    
